CELEX: 32009R0184
Language: lt
Date: 2009-03-06 00:00:00
Title: 2009 m. kovo 6 d. Komisijos reglamentas (EB) Nr. 184/2009, 104-ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu

7.3.2009   
            
            
               LT
            
            
               Europos Sąjungos oficialusis leidinys
            
            
               L 63/11
            
         
      KOMISIJOS REGLAMENTAS (EB) Nr. 184/2009
   2009 m. kovo 6 d.
   104-ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Quaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies pirmą įtrauką,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kuriems taikomas tame reglamente numatytas lėšų ir ekonominių išteklių įšaldymas.
            
         
               (2)
            
            
               2008 m. gruodžio 10 d. Jungtinių Tautų Saugumo Tarybos sankcijų komitetas nusprendė iš dalies pakeisti fizinių ir juridinių asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašą į jį įtraukiant keturis asmenis, remiantis informacija apie jų ryšius su Al-Qaida. Komisijai pateiktas su pakeitimais susijęs motyvų pareiškimas.
            
         
               (3)
            
            
               I priedas turėtų būti atitinkamai iš dalies pakeistas.
            
         
               (4)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant.
            
         
               (5)
            
            
               Kadangi JT sąraše nenurodyti esami kai kurių susijusių fizinių asmenų adresai, Oficialiajame leidinyje turėtų būti paskelbtas pranešimas, kad susiję asmenys galėtų susisiekti su Komisija ir kad Komisija galėtų pranešti susijusiems asmenims apie šio reglamento motyvus, suteikti jiems galimybę pateikti pastabas dėl šių motyvų ir peržiūtėti šį reglamentą, atsižvelgdama į pastabas bei galimai turimą papildomą informaciją,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 6 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinė dalis „Fiziniai asmenys“ papildoma šiais įrašais:
      
                  (1)
               
               
                  Haji Muhammad Ashraf (alias Haji M. Ashraf). Gimimo data: 1965 m. kovo 1 d. Pilietybė: Pakistano. Paso Nr. A-374184 (Pakistanas). Įtraukimo į sąrašą pagal 2a straipsnio 4 dalies b punktą data: 2008 12 10.
               
            
                  (2)
               
               
                  Mahmoud Mohammad Ahmed Bahaziq (alias a) Bahaziq Mahmoud, b) Abu Abd al-‘Aziz, c) Abu Abdul Aziz, d) Shaykh Sahib). Gimimo data: a)1943 m. rugpjūčio 17 d., b) 1943 m., c) 1944 m. Gimimo vieta: Indija. Pilietybė: Saudo Arabijos. Nacionalinis identifikavimo Nr.: 4-6032-0048-1 (Saudo Arabija). Įtraukimo į sąrašą pagal 2a straipsnio 4 dalies b punktą data: 2008 12 10.
               
            
                  (3)
               
               
                  Zaki-ur-Rehman Lakhvi (alias a) Zakir Rehman Lakvi, b) Zaki Ur-Rehman Lakvi, c) Kaki Ur-Rehman, d) Zakir Rehman, e) Abu Waheed Irshad Ahmad Arshad, f) Chachajee). Adresas: a) Barahkoh, P.O. DO, Tehsil and District Islamabad, Pakistan (nuomojamas būstas 2008 m. gegužės mėn.), b) Chak No. 18/IL, Rinala Khurd, Tehsil Rinala Khurd, District Okara, Pakistan (ankstesnis nuomojamas būstas). Gimimo data: 1960 m. gruodžio 30 d. Gimimo vieta: Okara, Pakistanas. Pilietybė: Pakistano. Nacionalinis identifikavimo Nr.: 61101-9618232-1 (Pakistanas). Įtraukimo į sąrašą pagal 2a straipsnio 4 dalies b punktą data: 2008 12 10.
               
            
                  (4)
               
               
                  Muhammad Saeed (alias a) Hafiz Muhammad, b) Hafiz Saeed, c) Hafiz Mohammad Sahib, d) Hafez Mohammad Saeed, e) Hafiz Mohammad Sayeed, f) Hafiz Mohammad Sayid, g) Tata Mohammad Syeed, h) Mohammad Sayed, i) Hafiz Ji). Adresas: House No 116E, Mohalla Johar, Lahore, Tehsil, Lahore City, Lahore District, Pakistan (nuomojamas būstas 2008 m. gegužės mėn.). Gimimo data: 1950 m. birželio 5 d. Gimimo vieta: Sargodha, Punjab, Pakistanas. Pilietybė: Pakistano. Nacionalinis identifikavimo Nr.: 3520025509842-7 (Pakistanas). Įtraukimo į sąrašą pagal 2a straipsnio 4 dalies b punktą data: 2008 12 10.